Francois van Coke - Wikiwand
For faster navigation, this Iframe is preloading the Wikiwand page for Francois van Coke.
Geboortenaam Francois Badenhorst
Geboorte 18 September 1980 (1980-09-18) (39 jaar oud)
Aktiewe jare 2003–huidig
Francois Badenhorst (*18 September 1980; Brakpan, Transvaal), is ’n Suid-Afrikaanse sanger, liedjieskrywer en stigterslid van die Suid-Afrikaanse alternatiewe rockgroepe Fokofpolisiekar en Van Coke Kartel. In 2016 het Van Coke sy debuutsolo-album vrygestel.
Van Coke het in Bellville, Wes-Kaap grootgeword. Daar het hy onder andere deelgeneem in die hoërskole se battle of the bands -kompetisies waar hy opgetree het as voorsanger. Van Coke se sterk Christelike opvoeding (sy pa was ’n dominee) het hom gelei tot die totstandkoming van die Christelike musiekgroep AS180. Van Coke het homself in die Bellville se ondergrondse musiekbedryf gevestig met die stigting van die groep “A Guy Called Gerald”. Hierdie groep het later hul naam verander na “New World Inside” wat ’n sterk pop-punk-invloed gehad het. In 2003, met die stigting van die bandgroep Fokofpolisiekar behaal Van Coke landswye bekendheid en herdoop homself na “Francois van Coke”. Die groep is aanvanklik begin as ’n grap om die konserwatiewe Afrikaanse gemeenskap te skok. Van Coke herinner hom dat sy “… ma het gehuil vir ’n dag of twee toe sy die naam van die groep gehoor het”.
↑ 1,0 1,1 (en) Flowerday, Wayde. "Onderhoud: Francois van Coke". Music Review. Besoek op 16 Julie 2014.
Amptelike Francois Van Coke webwerf
Amptelike Van Coke Kartel webwerf
Amptelike webwerf Fokofpolisiekar
Kanaal van Francois Van Coke op YouTube